যৌন হয়রানির শিকার হয়েছিলেন বলিউড তারকা বিদ্যা বালান। ঘটনাটি ঘটেছিল যখন তিনি কলেজে পড়ছিলেন। বিদ্যা বলেন, ‘আমি তখন কলেজে যাচ্ছি। মুম্বাইয়ে ভিটি স্টেশনে দাঁড়ানো সেনাবাহিনীর একজন জওয়ান আমার দিকে আপত্তিকরভাবে তাকিয়ে ছিলেন। চোখাচোখি হতেই লোকটি আমাকে চোখ মারেন। আমি তাঁর দিকে ছুটে যাই। তাঁকে প্রশ্ন করি, “আমার দিকে এভাবে তাকিয়ে কী দেখছেন? চোখ মারলেন কেন? আপনি দেশের সৈনিক। আপনার দায়িত্ব দেশের নিরাপত্তা রক্ষা করা আর আপনি আমাকে চোখ মারছেন?” এ সময় আমার সঙ্গে এক বন্ধু ছিল। সে আমাকে থামাতে চেষ্টা করছিল, ওখান থেকে সরিয়ে নেওয়ার চেষ্টা করছিল। কিন্তু আমি থেমে যাইনি। শেষে ওই জওয়ান খুবই লজ্জিত হয়েছিল।’